
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«19» снежня 2023 г.
	№ 175
	   г. Масква



Аб зацвярджэнні Метадалогіі фарміравання афіцыйнай 
статыстычнай інфармацыі Еўразійскага эканамічнага саюза

У адпаведнасці з пунктам 11 Пратакола аб парадку фарміравання і распаўсюджвання афіцыйнай статыстычнай інфармацыі Еўразійскага эканамічнага саюза (дадатак № 4 да Дагавора аб Еўразійскім эканамічным саюзе ад 29 мая 2014 года) Калегія Еўразійскай эканамічнай камісіі вырашыла:
1. Зацвердзіць прыкладзеную метадалогію фарміравання афіцыйнай статыстычнай інфармацыі Еўразійскага эканамічнага саюза.
2. Прызнаць страціўшымі сілу:
Рашэнне Калегіі Еўразійскай эканамічнай камісіі ад 19 сакавіка 2019 г. № 35 «Аб зацвярджэнні Метадалогіі фарміравання афіцыйнай статыстычнай інфармацыі Еўразійскага эканамічнага саюза»;
Рашэнне Калегіі Еўразійскай эканамічнай камісіі ад 27 снежня 2022 г. № 203 «Аб унясенні змяненняў у Метадалогію фарміравання афіцыйнай статыстычнай інфармацыі Еўразійскага эканамічнага саюза».
3. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.

	Старшыня Калегіі
Еўразійскай эканамічнай камісіі
	
М. Мясніковіч

ЗАЦВЕРДЖАНА

Рашэннем Калегіі
Еўразійскай эканамічнай камісіі
ад 19 снежня 2023 г. № 175


МЕТАДАЛОГІЯ
фарміравання афіцыйнай статыстычнай інфармацыі 
Еўразійскага эканамічнага саюза
I. Агульныя палажэнні
1. Гэта Метадалогія распрацавана з мэтай вызначэння парадку фарміравання афіцыйнай статыстычнай інфармацыі Еўразійскага эканамічнага саюза (далей – Саюз) згодна з пунктамі 1 і 2 артыкула 24 Дагавора аб Еўразійскім эканамічным саюзе ад 29 мая 2014 года і ў адпаведнасці з пунктам 11 Пратакола аб парадку фарміравання і распаўсюджвання афіцыйнай статыстычнай інфармацыі Еўразійскага эканамічнага саюза (дадатак № 4 да ўказанага Дагавора) і ўключае ў сябе апісанне крыніц даных для фарміравання афіцыйнай статыстычнай інфармацыі Саюза, выклад агульных прыёмаў і правіл фарміравання афіцыйнай статыстычнай інфармацыі Саюза.
2. Для мэт гэтай Метадалогіі выкарыстоўваюцца паняцці, якія азначаюць наступнае:
«абсалютныя статыстычныя паказчыкі» – статыстычныя паказчыкі, якія адлюстроўваюць характарыстыкі сацыяльна-эканамічных працэсаў і з’яў у абсалютным выражэнні. Абсалютныя статыстычныя паказчыкі маюць адзінкі вымярэння, якія ў залежнасці ад сутнасці даследуемых з’яў і іх фізічных уласцівасцей выражаюцца ў натуральных (меры вагі, плошчы, працягласці і г.д.) або вартасных адзінках вымярэння;
«вага паказчыка (каэфіцыент)» – вага лікавага значэння статыстычнага паказчыка па кожнай дзяржаве – члене Саюза, якая выкарыстоўваецца пры фарміраванні афіцыйнай статыстычнай інфармацыі Саюза;
«адносныя статыстычныя паказчыкі» – статыстычныя паказчыкі, якія паказваюць суадносіны паміж колькаснымі характарыстыкамі сацыяльна-эканамічных працэсаў і з’яў. Адносныя статыстычныя паказчыкі разлічваюцца як адносіны аднаго абсалютнага паказчыка да іншага або як суадносіны двух адносных паказчыкаў паміж сабой і выражаюцца ў форме адноснай велічыні (тэмп росту, тэмп прыросту, каэфіцыент, індэкс па галінах, відах дзейнасці і т.п.).
II. Крыніцы даных для фарміравання афіцыйнай 
статыстычнай інфармацыі Саюза
3. Крыніцай даных для фарміравання афіцыйнай статыстычнай інфармацыі Саюза з’яўляецца афіцыйная статыстычная інфармацыя, якая прадастаўляецца ўпаўнаважанымі органамі дзяржаў – членаў Саюза (далей адпаведна – упаўнаважаныя органы, дзяржавы-члены) у Еўразійскую эканамічную камісію (далей – Камісія) у адпаведнасці з пералікам статыстычных паказчыкаў афіцыйнай статыстычнай інфармацыі, якая прадастаўляецца Камісіі ўпаўнаважанымі органамі (далей – пералік), а таксама іншая афіцыйная статыстычная інфармацыя дзяржаў-членаў, не ўключаная ў пералік, якая прадастаўляецца ўпаўнаважанымі органамі па запыце Камісіі.
Камісія пры фарміраванні афіцыйнай статыстычнай інфармацыі Саюза можа выкарыстоўваць афіцыйную статыстычную інфармацыю міжнародных арганізацый і іншую інфармацыю з крыніц, не забароненых заканадаўствам дзяржаў-членаў.
4. У выпадку адсутнасці афіцыйнай статыстычнай інфармацыі па асобных паказчыках у адной з дзяржаў-членаў для фарміравання афіцыйнай статыстычнай інфармацыі Саюза могуць прымяняцца метады ацэнкі, якія выкарыстоўваюцца ў міжнароднай практыцы.
III. Агульныя прыёмы і правілы фарміравання афіцыйнай статыстычнай інфармацыі Саюза
5. У аснову алгарытму фарміравання афіцыйнай статыстычнай інфармацыі Саюза пакладзены падлік статыстычных паказчыкаў, якія атрымліваюцца шляхам апрацоўкі і абагульнення афіцыйнай статыстычнай інфармацыі дзяржаў-членаў.
6. Парадак фарміравання афіцыйнай статыстычнай інфармацыі па Саюзе адрозніваецца ў залежнасці ад формы асноўных статыстычных паказчыкаў – абсалютнай або адноснай.
7. Афіцыйная статыстычная інфармацыя Саюза па абсалютных статыстычных паказчыках, выражаных у натуральных адзінках вымярэння, вызначаецца шляхам падсумоўвання або аднімання па кожным статыстычным паказчыку па ўсіх дзяржавах-членах.
8. Абсалютныя статыстычныя паказчыкі па Саюзе, выражаныя ў натуральных адзінках вымярэння, разлічваюцца па наступнай формуле:


дзе:

 – абсалютны статыстычны паказчык па Саюзе, выражаны ў натуральных адзінках вымярэння, за адпаведны справаздачны перыяд;

 – абсалютны статыстычны паказчык i-й дзяржавы-члена, выражаны ў натуральных адзінках вымярэння, за адпаведны справаздачны перыяд;
n – колькасць дзяржаў-членаў.
9. Абсалютныя статыстычныя паказчыкі, выражаныя ў вартасных адзінках вымярэння, характарызуюць грашовую ацэнку сацыяльна-эканамічных з’яў і працэсаў (аб’ёмы валавога ўнутранага прадукту, прамысловай вытворчасці, вытворчасці прадукцыі сельскай гаспадаркі, інвестыцый у асноўны капітал, выкананых будаўнічых работ, абароту рознічнага гандлю і інш.) і вымяраюцца ў нацыянальнай валюце дзяржаў-членаў. Указаныя паказчыкі для адлюстравання іх у вартасным выражэнні па Саюзе падлягаюць пераліку ў адзіную разліковую адзінку па кожнай дзяржаве-члену. У якасці такой адзінай разліковай адзінкі можа быць прыняты долар ЗША (нацыянальныя валюты дзяржаў-членаў або іншая валюта). Пералік у долары ЗША (нацыянальныя валюты дзяржаў-членаў або іншую валюту) статыстычных паказчыкаў дзяржаў-членаў, выражаных у вартасных адзінках вымярэння, ажыццяўляецца Камісіяй па сярэдніх (сярэднеўзважаных) курсах валют, якія ўстанаўліваюцца (публікуюцца) нацыянальнымі (цэнтральнымі) банкамі дзяржаў-членаў за адпаведны справаздачны перыяд.
10. Абсалютныя статыстычныя паказчыкі па Саюзе, выражаныя ў вартасных адзінках вымярэння (у пераліку ў долары ЗША, нацыянальныя валюты дзяржаў-членаў або іншую валюту), разлічваюцца па наступнай формуле:


дзе:

 – абсалютны статыстычны паказчык па Саюзе, выражаны ў вартаснай адзінцы вымярэння (у пераліку ў долары ЗША, нацыянальныя валюты дзяржаў-членаў або іншую валюту), за адпаведны справаздачны перыяд;
– абсалютны статыстычны паказчык i-й дзяржавы-члена, выражаны ў вартаснай адзінцы вымярэння ў нацыянальнай валюце i-й дзяржавы-члена, за адпаведны справаздачны перыяд;
КВi – курс нацыянальнай валюты i-й дзяржавы-члена да долара ЗША, нацыянальнай валюты дзяржавы-члена або іншай валюты (вызначаны па сярэднім (сярэднеўзважаным) курсе валюты, які ўстанаўліваецца (публікуецца) нацыянальным (цэнтральным) банкам i-й дзяржавы-члена за адпаведны справаздачны перыяд);
n – колькасць дзяржаў-членаў.
11. Адносныя статыстычныя паказчыкі па Саюзе, выражаныя ў форме каэфіцыента, разлічваюцца па наступнай формуле:


дзе:

 – адносны статыстычны паказчык па Саюзе, выражаны ў форме каэфіцыента, за адпаведны справаздачны перыяд;

 – абсалютны статыстычны паказчык 1 i-й дзяржавы-члена, выражаны ў натуральнай адзінцы вымярэння або вартаснай адзінцы вымярэння (пералічанай у долары ЗША або іншую валюту па сярэднім (сярэднеўзважаным) курсе валюты, які ўстанаўліваецца (публікуецца) нацыянальным (цэнтральным) банкам i-й дзяржавы-члена за адпаведны справаздачны перыяд), за адпаведны справаздачны перыяд;

 – абсалютны статыстычны паказчык 2 i-й дзяржавы-члена, выражаны ў натуральнай адзінцы вымярэння або вартаснай адзінцы вымярэння (пералічанай у долары ЗША або іншую валюту па сярэднім (сярэднеўзважаным) курсе валюты, які ўстанаўліваецца (публікуецца) нацыянальным (цэнтральным) банкам i-й дзяржавы-члена за адпаведны справаздачны перыяд), за адпаведны справаздачны перыяд;
n – колькасць дзяржаў-членаў.
12. Адносныя статыстычныя паказчыкі па Саюзе, выражаныя ў індэкснай форме, разлічваюцца ў некалькі этапаў.
На першым этапе для вызначэння вагі паказчыкаў (каэфіцыентаў) разлічваецца доля абсалютных статыстычных паказчыкаў кожнай дзяржавы-члена, выражаных у вартаснай адзінцы вымярэння, пералічанай у долары ЗША або іншую валюту, у агульнай суме вартасных паказчыкаў па ўсіх дзяржавах-членах за адпаведны базісны перыяд.
Перагляд базіснага перыяду з адпаведным змяненнем вагі паказчыка (каэфіцыента) праводзіцца не радзей чым 1 раз на 5 гадоў.
Разлік вагі паказчыка (каэфіцыента) ажыццяўляецца па наступнай формуле:


дзе:

 – вага паказчыка (каэфіцыент) i-й дзяржавы-члена за адпаведны базісны перыяд;

 – абсалютны статыстычны паказчык i-й дзяржавы-члена, выражаны ў вартаснай адзінцы вымярэння (пералічанай у долары ЗША або іншую валюту па сярэднім (сярэднеўзважаным) курсе валюты, які ўстанаўліваецца (публікуецца) нацыянальным (цэнтральным) банкам i-й дзяржавы-члена за адпаведны базісны перыяд);
n – колькасць дзяржаў-членаў.
На другім этапе ажыццяўляецца разлік адноснага статыстычнага паказчыка, выражанага ў індэкснай форме, з выкарыстаннем вагі паказчыка (каэфіцыента) i-й дзяржавы-члена.
Адносныя статыстычныя паказчыкі па Саюзе, выражаныя ў індэкснай форме, разлічваюцца па наступнай формуле:


дзе:

 – адносны статыстычны паказчык па Саюзе, выражаны ў індэкснай форме, за адпаведны справаздачны перыяд;

 – адносны статыстычны паказчык i-й дзяржавы-члена, выражаны ў індэкснай форме, за адпаведны справаздачны перыяд;

 – вага паказчыка (каэфіцыент) i-й дзяржавы-члена за адпаведны базісны перыяд;
n – колькасць дзяржаў-членаў.
13. Фарміраванне афіцыйнай статыстычнай інфармацыі Саюза ў разрэзах і групоўках ажыццяўляецца ў адпаведнасці з патрабаваннямі міжнародных стандартаў (класіфікацый) або нацыянальных стандартаў (класіфікацый), гарманізаваных (ідэнтычных) з міжнароднымі стандартамі (класіфікацыямі).
14. Перагляд (карэкціроўка) абсалютных і адносных статыстычных паказчыкаў па Саюзе ажыццяўляецца ў выпадку ўдакладнення адпаведных абсалютных і адносных статыстычных паказчыкаў у дзяржавах-членах.
15. Парадак фарміравання паказчыкаў па галінах статыстыкі Саюза, якія маюць індывідуальныя і спецыфічныя асаблівасці, прыводзіцца ў метадалогіях, уключаных у пералік згодна з дадаткам. Указаныя метадалогіі размяшчаюцца на афіцыйным сайце Саюза.

_____________

ДАДАТАК
да Метадалогіі фарміравання
афіцыйнай статыстычнай
інфармацыі Еўразійскага
эканамічнага саюза

ПЕРАЛІК
метадалогій фарміравання афіцыйнай статыстычнай інфармацыі Еўразійскага эканамічнага саюза па асобных паказчыках
1. Метадалогія разліку індэксаў сярэдніх цэн і фізічнага аб’ёму знешняга і ўзаемнага гандлю таварамі Еўразійскага эканамічнага саюза.
2. Метадалогія фарміравання афіцыйнай статыстычнай інфармацыі Еўразійскага эканамічнага саюза аб інвестыцыях у асноўны капітал і індэксе фізічнага аб’ёму інвестыцый у асноўны капітал.
3. Метадалогія фарміравання афіцыйнай статыстычнай інфармацыі Еўразійскага эканамічнага саюза аб аб’ёме валавога ўнутранага прадукту і індэксе фізічнага аб’ёму валавога ўнутранага прадукту Еўразійскага эканамічнага саюза.
4. Метадалогія фарміравання афіцыйнай статыстычнай інфармацыі Еўразійскага эканамічнага саюза аб аб’ёме і індэксе фізічнага аб’ёму вытворчасці прадукцыі сельскай, лясной і рыбнай гаспадаркі.
5. Метадалогія фарміравання афіцыйнай статыстычнай інфармацыі Еўразійскага эканамічнага саюза аб аб’ёме прамысловай вытворчасці і індэксе прамысловай вытворчасці.
6. Метадалогія фарміравання афіцыйнай статыстычнай інфармацыі Еўразійскага эканамічнага саюза па паказчыку «індэкс цэн у будаўніцтве».
7. Метадалогія фарміравання афіцыйнай статыстычнай інфармацыі Еўразійскага эканамічнага саюза па паказчыку «індэкс цэн вытворцаў прамысловай прадукцыі».
8. Метадалогія фарміравання афіцыйнай статыстычнай інфармацыі Еўразійскага эканамічнага саюза па паказчыку «індэкс цэн вытворцаў сельскагаспадарчай прадукцыі».
9. Метадалогія фарміравання афіцыйнай статыстычнай інфармацыі Еўразійскага эканамічнага саюза па паказчыках натуральнага руху насельніцтва.
10. Метадалогія фарміравання афіцыйнай статыстычнай інфармацыі Еўразійскага эканамічнага саюза па паказчыках рознічнага гандлю.
11. Метадалогія фарміравання афіцыйнай статыстычнай інфармацыі Еўразійскага эканамічнага саюза па паказчыках, якія характарызуюць дзейнасць транспарту.
12. Метадалогія фарміравання статыстыкі знешняга і ўзаемнага гандлю таварамі Еўразійскага эканамічнага саюза.
13. Метадалогія фарміравання афіцыйнай статыстычнай інфармацыі Еўразійскага эканамічнага саюза па паказчыку «ўзровень беспрацоўя».
14. Метадалогія фарміравання афіцыйнай статыстычнай інфармацыі Еўразійскага эканамічнага саюза па паказчыку «індэкс спажывецкіх цэн».
15. Метадалогія фарміравання афіцыйнай статыстычнай інфармацыі Еўразійскага эканамічнага саюза па паказчыку «індэкс тарыфаў на грузавыя перавозкі».

